Bryan Adams kom weer SA toeBryan Adams. Foto: Facebook Adams (57), wat bekend is vir liedjies soos Summer of ’69, (Everything I Do) I Do It For You en Heaven, sal in Johannesburg, Pretoria, Durban en Kaapstad optree. Volgens Big Concerts is dit deel van sy wêreldtoer om sy 13de album Get Up! te bemark. Adams het reeds meer as 65 miljoen albums wêreldwyd verkoop, in ses kontinente getoer en nommer een-treffers gehad in meer as 40 lande. Adams spog met ’n Grammy-toekenning, 18 Juno-toekennings en ’n AMA-toekenning. Hy is ook vir drie Oscars en vyf Golden Globes benoem. Adams sal op 9 Desember by die Ticketpro Dome in Johannesburg optree. Kaartjies kos van R515 tot R1 080. Hy sal op 10 Desember by die Sun Arena, Time Square, in Pretoria optree, waar kaartjiepryse ook sal wissel van R515 tot R1 080. Adams sal op 12 Desember by die Durbanse Internasionale Konferensiesentrum optree en kaartjies daarvoor kos tussen R460 en R915. Hy sal sy optredes afsluit met ’n vertoning by Kaapstad se Grand Arena by die GrandWest-casino. Kaartjies vir dié konsert wissel tussen R575 en R1 020. Kaartjies sal vanaf 14 Junie te koop wees.